**Marko Tapio Vanhanen** (s. 23. toukokuuta 1968 Helsinki) on suomalainen tubettaja, joka tunnetaan myös käyttäjänimellään **Markorepairs** (kanavan nykyinen nimi on Marko Vanhanen). Hän on tunnettu muun muassa tupakoinnin vastaisuudestaan, kauppojen ylijäämäruoan hyödyntämisestä sekä erilaisista elektroniikka-aiheisista YouTube-videoistaan. Hän voitti *Keksijätehdas*-ohjelman keksinnöllään Discokahvinkeitin vuonna 2011.

Tubettaminen
------------

Vanhanen aloitti tubettamisen 20. toukokuuta 2008 ja on siten ensimmäisiä suomalaisia tubettajia. Hänen videoiden aiheina ovat muun muassa elektroniikka, sähkömopoilu, dyykkaus ja työttömyys. 

YouTube sulki Vanhasen alkuperäisen kanavan 10. huhtikuuta 2022 sääntörikkomusten vuoksi. Vanhanen jatkoi tubettamista rinnakkaiskanavallaan, jonka on perustanut vuonna 2012. Hänen alkuperäisen kanavansa ensimmäinen video kantoi nimeä *Ladan purkaminen metsässä*. Katsotuin video oli välttävällä englannin kielellä puhuttu *Cofe time for in talk English*, joka sai yli 1,9 miljoonaa näyttökertaa ympäri maailman. Kanavalla oli maaliskuussa 2022 yli 22 tuhatta tilaajaa ja videoilla yli 28 miljoonaa näyttökertaa. Kanava oli perustettu 18.5.2008.

Toukokuussa 2014 Vanhanen aiheutti kohua kuvaamallaan videolla, jolla hän poisti taloyhtiönsä ullakolta kaksi pesivää pulua ja niiden poikaset. Hän kertoi myöhemmin videolla tappaneensa nämä. Video aiheutti raivoa sosiaalisessa mediassa.

Yksityiselämä
-------------

Vanhanen syntyi Helsingissä ja eli siellä useamman vuoden työskennellen muun muassa puhelinasentajana, valomainosasentajana ja elektroniikkakokoojana. Myöhemmin hän muutti Kangasalle. Tapio-isän kuoltua hän peri isältään useamman osakehuoneiston Suolahdesta, Äänekoskelta, jonne muutti vuonna 2013.

Vanhanen oli ehdolla vuoden 2012 kuntavaaleissa Kangasalan valtuustoon kristillisdemokraattien jäsenenä. Hän sai 12 ääntä eikä tullut valituksi.

Vanhanen on uskonnoltaan kristitty, ja hän on puhunut uskostaan videoissaan.

Lähteet
-------

1. ↑  Markorepairsin alkuperäisen kanavan arkistotallenne kesäkuulta 2021 *web.archive.org*.  5.6.2021. Viitattu 6.8.2022.
2. ↑  Markorepairsin alkuperäisen kanavan pääsivun arkistotallenne joulukuulta 2021 *web.archive.org*.  20.12.2021. Viitattu 6.8.2022.
3. ↑  Markorepairsin alkuperäisen kanavan pääsivun arkistotallenne joulukuulta 2021 *web.archive.org*.  28.12.2021. Viitattu 6.8.2022.
4. ↑  Marko Vanhanen YouTube-kanava *youtube.com*. Viitattu 14.3.2022.
5. ↑  Kangasalalaisen pitkäaikaistyöttömän nettivideoilla kuusi miljoonaa katsojaa *Tamperelainen*.  15.2.2011. Viitattu 28.5.2019. [vanhentunut linkki]
6. 1 2  Keksijätehtaan voitto ja yli 13,7 miljoonaa katselukertaa – Marko Vanhanen on Internet-ilmiö *Äänekosken Kaupunkisanomat*.  22.3.2014. Viitattu 28.5.2019.
7. ↑  YouTube-sensaatio Markorepairs elää niukasti: Kauppaan kuukaudessa 65 senttiä! *MTV Uutiset*.  29.3.2011. Viitattu 28.5.2019.
8. ↑  Marko Vanhanen *YouTube*. Viitattu 16.4.2022.
9. ↑  Marko Vanhanen *YouTube*. Viitattu 28.5.2019.
10. ↑  Markorepairsin alkuperäisen kanavan tiedot *web.archive.org*.  14.3.2022. Viitattu 6.8.2022.
11. ↑  Järkyttävä suomalaisvideo: Mies tappoi pesivät pulut ja poikaset – nettiväki raivostui *Stara*.  15.5.2014. Viitattu 28.1.2022.
12. ↑  Marko Vanhanen *Kuntavaalit 2012*.  2012. Viitattu 2.9.2019.
13. ↑  Markon uskontunnustus *Marko Vanhanen - YouTube*.  1.8.2009. Viitattu 3.9.2019.